Sochár (galaxia)

Galaxia Sochár, Galaxia Sculptor alebo NGC 253 je špirálová galaxia s priečkou v Skupine galaxií Sochár, ktorú objavila nemecká astronómka Caroline Herschelová 23. septembra 1783. Je to najjasnejšia galaxia v tejto skupine galaxií. Jej zdanlivá hviezdna veľkosť je 7,3.

Leží takmer na severnom okraji súhvezdia. Je o niečo jasnejšia ako NGC 55 a mnohí pozorovatelia ju považujú za jeden z najľahšie pozorovateľných objektov svojho druhu s výnimkou Veľkej hmloviny v Androméde. NGC 253 nájdeme na oblohe ako hmlistú škvrnu už pomocou dobrého poľného ďalekohľadu. 

Má slabé jadro a veľmi rozvinuté špirálové ramená. Polomer disku galaxie sa odhaduje na 8 100 svetelných rokov, pričom polomer jej jadra neprevyšuje 650 svetelných rokov. Vzdialenosť tejto galaxie od nás je asi 12,0 miliónov svetelných rokov.

Pozri aj 
 Zoznam NGC objektov

Iné projekty

Externé odkazy 
 SIMBAD – NGC 253 (anglicky)
 ESO.org – Spiral Galaxy NGC 253 (anglicky)

Súhvezdie Sochár
NGC objekty
Špirálové galaxie s priečkou
Skupina galaxií Sochár
0002789
013
020535
Astronomické objekty objavené v roku 1783